Hoelfjella

Hoelfjella er et fjellparti i den østligste delen av Fimbulheimen i Dronning Maud Land. Fjellkjedene Weyprechtfjella og Payerfjella inngår i Hoelfjella, som ligger vest for Wohlthatmassivet.

Fjellpartiet ble første gang fotografert fra fly og grovt kartlagt av Den tyske antarktisekspedisjonen 1938–39 under ledelse av Alfred Ritscher. Hoelfjella ble ytterligere kartlagt av norske kartografer basert på undersøkelser og flyfotografier fra Den norske antarktisekspedisjonen 1956–60 og oppkalt etter den norske geologen og polarforskeren Adolf Hoel.

Kilder 

Fjellkjeder i Dronning Maud Land
Artikler i Antarktis-prosjektet
Steder i Antarktis oppkalt etter nordmenn